User:Zoicas Alina/sandbox

Tudor Chirilă- Exerciții de echilibru

,, Fericirea la sticlă de 2L

Fericirea nu se găsește pe toate drumurile. Dacă ar fi așa, am râgâi după ea ca după Coca-Cola. Ar fi culmea s-o mai putem lua și cu sticlă la schimb.

Ce bine că Dumnezeu e singurul dealer al Fericirii, astfel ne-am trezi cu tot felul de distribuitori și trade marketing.

Mai bine așa... anumite stări chiar nu merită imbuteliate. "

,, Cum miroase sufletul...

Sufletul fecioarei miroase a mosc și grâu timpuriu stropit de ploaie.

Sufletul copilului miroase a zăpadă amestecată cu crenguțe de brad. Sau a abur de lapte ars.

Sufletul târfei miroase a alge și crini în ziua a doua. Mai miroase a baltă de noiembrie străbătută de cizme de cauciuc.

Sufletul hoțului miroase a frică. Iar frica miroase a carne de porc în descompunere.

Sufletul văduvei miroase a lemn uscat. De fag sau de stejar.

Sufletul lașului miroase a cenușă muiată în apă sălcie. Sau a cârpă încă umedă de leșie și praf.

Sufletul fugarului n-are miros.

Sufletul bogatului miroase a pește crud sau a carne încinsă pe grătar, stropită cu vin de țară.

Sufletul criminalului miroase a sudoare rece.

Sufletul politicianului miroase a flegmă uscată pe frunirul scorojit al unui birou de provincie. "